google/wiki40b huggingface dataset:
Fyrstekammeret

Fyrstekammeret (engelsk: Chamber of Princes) var en rådgivende forsamling for regjerende fyrster av de viktigste fyrstestatene underlagt britisk kontroll i kolonitidens India. Forsamlingen ble etablert ved keiserlig kunngjøring og møttes første gang i 1921. Det opphørte ved Indias deling i de selvstendige statene India og Pakistan i 1947.

Bakgrunn

Fyrstekammeret kom i stand etter britisk ønske om å dra mer samordnet nytte av fyrstene i vasallstatene de kontrollerte, samtidig som fyrstene selv hadde et ønske om en mer direkte påvirkningskanal inn til visekongen av India som omgikk det etablerte britiske administrative kontrollapparatet.
Forslag om å opprette et slikt organ ble framsatt flere ganger, men først vedtatt ved keiserlig beslutning, kunngjort 8. februar 1921. Fyrstekammeret trådte samme dag sammen til sitt første møte. Fyrstekammeret møttes jevnlig. Den lengste samlingen, i mars 1932, strakte seg over ti dager. Samtidig var oppmøtet denne gang det største i forsamlingens historie, da til sammen 60 fyrster møtte.

Representasjon

Fyrstene i de viktigste statene hadde møterett i Fyrstekammeret, mens mindre betydningsfulle stater var indirekte representert ved at de valgte ti utsendinger mellom sine egne. Antallet representerte fyrster varierte over tid. En britisk parlamentsrapport fra 1929 om fyrstestatenes status oppgir at 108 fyrstestater hadde direkte representasjon, mens 127 hadde indirekte representasjon. I 1941 oppgis antallet fyrster med direkte representasjon til 136, mens 95 fyrstestater hadde indirekte representasjon.

Funksjon

Forsamlingen hadde bare rådgivende funksjon og ingen vedtaksmakt og fikk aldri noen sentral politisk rolle. Dagsorden ble satt av visekongen, noe som begrenset fyrstenes mulighet til å drøfte saker de selv anså viktige. Fyrstene selv valgte en kansler, visekansler og en fast komité.
Forumet ble dominert av fyrstene fra mellomstore stater i det vestlige India, Rajputana og Punjab, særlig Bikaner, Patiala, Alwar, Nawanagar og Bhopal. Fyrstene av Hyderabad, Mysore og Travancore, de store statene i sør, så med skepsis på en forsamling de fryktet kunne undergrave deres status. Fyrstene hadde heller ikke felles interesser i alle spørsmål. Noen av dem var mer opptatt av forholdene i egen stat, enn all-indiske spørsmål. Blant kammerets kanslere, fantes både pådrivere for fyrstestatenes tilslutning til det selvstendige India og tilhengere av uavhengighet.
EM på skøyter 1892, menn

EM på skøyter 1892, herrer ble avholdt i Wien, den gangen i dobbeltmonarkiet Østerrike-Ungarn den 25. januar 1892. Det ble i likhet med mesterskapet i 1891 organisert av de tyske og østerrike skøyteforbundene og blir derfor ikke regnet som et offisielt mesterskap. Det internasjonale forbundet ISU (International Skating Union) ble først stiftet i juli 1892. Det var ingen forsvarende mester siden mesterskapet i 1891 endte uavgjort.
De tre distansene var 1/3 engelsk mil (536 meter), 1 engelsk mil (1609 meter) og 3 engelske mil (4828 meter)
David A. Stewart

Privatliv

Dave Stewart var gift med en Pam fra 1973 til 1977. Stewart giftet seg med tidligere Bananarama-medlem Siobhan Fahey (som senere startet Shakespears Sister) i 1987. Paret har to barn (Sam and Django), men ble skilt i 1996. Den 4. august 2001 giftet Stewart seg med den nederlandske fotografen Anoushka Fisz, og paret har to døtre, Kaya and India.
På den tiden da de var i The Tourists hadde Stewart et forhold til Annie Lennox, men dette var over da de startet Eurythmics.

Biografi

I 1971, mens han fremdeles var i tenårene, sikret Dave Stewart seg en plateavtale som del av folkrockbandet Longdancer, men de fikk aldri noen kommersiell suksess. 
På midten av 1970-årene ble han promotert gjennom progressivrockbandet Child på samme tid som markedet for progressiv rock døde. Etter dette tilbragte Stewart flere år ved å bo i okkuperte hus i London.
Nyere litteratur utgitt i 2006 hevder at Stewart tilhørte et band ved navn Platinum Weird i 1973-1974. Denne gruppen ble startet i 2004, med 1970-tallets historie, som en historie bekreftet i nyere tid av Stewart som «80% sant».
Sent i 1976 ble han introdusert for Annie Lennox av en felles venn, og kort tid etter ble Stewart og Lennox elskere. I løpet av 1977 slo paret seg sammen med Sunderland-musikeren Peet Coombes, og ga ut singelen på Logo Records som bandet The Catch. Dette bandet utviklet seg til The Tourists, som hadde moderat med suksess, inkludert en hit med cover av Dusty Springfields «I Only Want To Be With You».

Eurythmics-perioden

Både The Tourists og Stewart og Lennoxs romantiske forhold tok slutt i 1980. På dette tidspunktet startet Stewart et nytt musikkprosjekt med Lennox, Eurythmics. Eurythmics viste seg å være en av de mest gjennomførte pop-rockduoene fra 1980-tallet. Bandet ble oppløst etter utgivelsen av We Too Are One og den påfølgende turneen i 1990, for så å gå sammen igjen i 1999 med albumet Peace og en verdensturné. Lennox og Stewarts siste prosjekt sammen var to nye sanger på deres «greatest hits»-album Ultimate Collection i 2005.
I 2004 flyttet Stewart og familien til Hollywood så han kunne konsentrere seg og fokusere på soundtrackarbeidet sitt. Han driver også plateselskapet Weapons of Mass Entertainment sammen med Glen Ballard.

Andre prosjekt

Dave Stewart har sammen med Joss Stone, Mick Jagger, Damian Marley og A.R. Rahman dannet supergruppen SuperHeavy som gav ut at album med samme navn i 2011.
Idrettslaget Kvernbit

Idrettslaget Kvernbit (stiftet i 1930 som Liv) er et idrettslag fra Frekhaug i Meland kommune i Hordaland. Klubben arrangerer fotballcupen Kvernbit Cup hver år. Klubben holder til på Fossemyra stadion som ble åpnet i 1980 og som består av to kunstgressbaner, en halv grusbane og idrettshallen Meland Aktiv. Klubben driver med idrettene: fotball, orientering, volleyball, klatring, innebandy og amerikansk fotball.  Det var her toppfotballsjef Lise Klaveness startet på 1990-tallet.

Historie

Klubben ble stiftet i 1930 med navnet Liv, men ble endret til IL Kvernbit ettersom det fantes en annen klubb med samme navn. Klubbens første formann var Karl P. Dale. I 1967 startet klubben en egen fotballgruppe og i 1969 stilte Kvernbit lag i fotballserien for første gang. Klubben hadde ikke egen bane og lånte grunbanen til Norhordland Folkehøgskule.
Refshaleøen

Refshaleøen (refshale, eldre dansk form for revehale; øya har fått navnet på grunn av sin form) er en delvis kunstig øy i Københavns havn, som begynte som hjemsted for skipsverftet Burmeister & Wain i 1872.
Fra 1873 til 1986 ble øya løpende oppfylt og dermed utvidet, samtidig ble havnens seilløp gjort dypere. I Burmeister & Wains glanstid arbeidet opp til 10 000 personer her hver dag.
I november 1998 inngikk Refshaleøens Ejendomsselskab A/S et forlik med kuratorene i Burmeister & Wain Holding, og siden har de hatt kontroll med 500 250 av øyas samlede kvadratmeter. 
Eurovision Song Contest 2014 foregikk i B&W Hallerne på Refshaleøen.
Ungdomsfilm

Ungdomsfilm er en filmtype som har ungdom som målgruppe, da fortrinnsvis tenåringer og personer i begynnelsen av 20-årene. Slike filmer kan ofte være hensatt til et skolemiljø, da ofte videregående nivå, eller høyskole/universitet. Ungdomsfilm kan være forskjellige filmsjangre, men ofte vil det dreie seg om enten drama eller komedie.
Eksempler på ungdomsfilmer som er lagt til et skolemiljø kan være The Breakfast Club (1985), Vend dem ikke ryggen (1955), Deltagjengen (1978) og St. Elmos Fire (1985). Eksempel på komedier kan være American Pie (1999). I norsk sammenheng kan en nevne Oddvar Bull Tuhus ungdomstrilogi, Pelle og Proffen-filmene, Kompani Orheim (2011) og Få meg på, for faen! (2011). Den svenske Fucking Åmål fikk mye oppmerksomhet mot slutten av 1990-årene, mens den danske Zappa, fikk en del oppmerksomhet på 1980-tallet. På 1970-årene kom den britiske Quadrophenia, som var musikkorientert. Av andre musikkorienterte ungdomsfilmer kan en nevne Grease, Fame og Dirty Dancing.
Parasyrphus vittiger

Utseende

En middelsstor (6-11 mm), slank, gul og svart blomsterflue. Den kan minne on Syrphus-artene men er slankere. Av Parasyrphus-artene ligner den på mørkfotet buskblomsterflue (Parasyrphus lineolus) men skiller seg fra denne på de lyse beina. Fasettøynene er nakne, hodet er minst så bredt som resten av kroppen. Ansiktet er for det meste gult, men med svart midtstripe og midtknøl. Thorax er litt matt svart, scutellum gult. Bakkroppen har trekantede, gule sideflekker på det andre leddet, på det tredje og fjerde leddet brede, gule tverrbånd som i midten bak er bredt innskårne, det femte leddet gult. Bakbeina er gule med  en mørk ring på leggene, lårene litt mørke ved roten, for- og mellombeina er nesten helt gule. Vingene er glassklare med brunt vingemerke.

Levevis

Larvene lever av bladlus, mest på gran. De voksne fluene kan finnes fra mai til september og besøker mange slags blomster, arten overvintrer som larve.

Utbredelse

Denne vidt utbredte arten finnes over mesteparten av Palearktis og sannsynligvis også i store deler av Nord-Amerika. I Norge finnes den over hele landet bortsett fra det nordlige Finnmark.
Frue Plads (København)

Frue Plads er en åpen plass mellom Vor Frue kirke og de gamle universitetsbygningene i 
København. Foran universitetsbygningen ut mot plassen er det reist 6 byster av kjente personer som har vært tilknyttet universitetet.
Plassen benyttes til utstillinger og et årlig kunsthåndverksmarked.
Skara Brae

Skara Brae er en forhistorisk bosetning i Bay of Skaill på vestkysten av øya Mainland på Orknøyene, Skottland. Bosetningen består av åtte steinhus, og det er antatt at bosetningen var i bruk mellom 3180 og 2500 f.Kr. Husene er bygget i en klynge, og arkeologer beregner at bosetningen på det meste huset 50 til 100 personer.
Skara Brae har, på grunn av bosetningens godt bevarte tilstand, blitt omtalt som «Skottlands Pompeii». På grunn av den omsluttende sanden, samt bygningenes kuldeisolering, er bygningene gjennom årtusener bevart i en bemerkelsesverdig god stand.
Bosetningen ble oppdaget ved at de voldsomme stormene som tidvis herjer Orknøyene, har avdekket bygningene. Dette skjedde i 1850, og igjen i 1924. Bosetningen ble objekt for utgravninger på slutten av 1850-tallet, samt fra 1928 til 1930. En forsiktig arkeologisk utforskning ble foretatt først på 1970-tallet.
Skara Brae ble tatt opp på UNESCOs verdensarvliste i 1999 sammen med Maeshowe, Stones of Stenness og Ring of Brodgar under fellesnavnet Heart of Neolithic Orkney (Hjertet av de neolittiske Orknøyene), og er i dag en av fem skotske verdensarvsteder.

Historie

Frem til 1850 lå Skara Brae under sanddynene. Kraftige bølger og vind fjernet gresset og flere rester av steinhus kom til syne. I 1924 kom flere rester av steinhus frem i dagslyset etter tilsvarende uvær. Arkeologiske utgravninger ble foretatt mellom 1928 og 1930 av Vere Gordon Childe.
Man antar at Skara Brae ble bygd omkring år 3100 f.kr. og var bebodd i omkring 600 år. Det antas at bosetningen var befolket av mellom 50 til 100 personer. Omkring 2500 f.kr. skjedde det klimaforandringer som gjorde at været ble kjøligere og at det ble mer nedbør. Bosetningen ble da forlatt.
Den engelske Lods

Den engelske Lods er et episk dikt, eller en versroman, av den norske forfatteren Henrik Wergeland, først utgitt i 1844.
Forfatteren opptrer selv i fortellingen, og møter fortellingens hovedpersoner: losen John Johnson, hans kone Mary Ann, sønnen Francis og hans kjæreste Anna. Fortellingen er et romantisk melodrama med trekk av den gotiske romanen: udødelig kjærlighet, en ond lord som forpurrer kjærligheten, adskillelse, ulykkelig død, og flere andre «træf» fra skjebnens side. Etter adskillelse, gjenforening og de to unges død finner John og Mary Ann alders hvile i Hardanger.
Fortellingens ytre rammefortelling, med dikterjegets reise til England, har bakgrunn i en reise Wergeland gjorde til England i 1831. Boken er en av de få utgivelser fra Wergeland som ble en kommersiell suksess i hans egen tid

Henrik Wergeland og Den engelske Lods

Under et besøk i Portsmouth i 1831 fikk han se admiral Horatio Nelsons skip «HMS Victory» og dette inspirerte ham til å skrive Den engelske Lods
Charles Portal

Første verdenskrig

Portals militære karriere startet i første verdenskrig. Da var Portal motorsykkelordonnans i Royal Engineers, før han ble overført til Royal Flying Corps. Der var han først speider, før han ble flyger i 1916. Ved krigsslutt var han oberstløytnant.
Etter krigen ledet han forskjellige skvadroner, til han ble sjef for de britiske styrker i Aden i 1934.

Andre verdenskrig

I april 1940 ble Portal sjef for RAF Bomber Command. Allerede i oktober ble han forfremmet til våpengrensjef (Chief of the Air Staff), en stilling han hadde resten av krigen.
Så snart krigen var over forlot Portal det militære. Han var styreformann i British Aluminum, før han i 1960 ble styreformann i British Aircraft Corporation. Han ble adlet som baron Portal av Hungerford i 1945, året etter forfremmet til vicomte Portal av Hungerford. Han døde uten mannlige arvinger, men baroniets patent lot eldste datter arve det.
Louis-Joseph de Montcalm

Minnesmerke

Fire fartøy i den franske marinen har blitt oppkalte etter ham opp gjennom årene, den siste en F70 fregatt fra 1975.
Lagtingsvalget på Færøyene 1954

Lagtingsvalget på Færøyene 1954 ble avholdt 8. november 1954.
Antallet representanter endres fra 25 til 27.
Cupidesthes

Utseende

Små til middelsstore (vingespenn 28-40 millimeter), mer eller mindre brunlige sommerfugler. Vingenes overside kan være hvit (hunner), gulbrun (hunner) til mørkbrun (begge kjønn), eller svart med blålig metallglans (hanner). Undersiden er lyst brunlig.

Levevis

I alle fall noen av artene lever i regnskog. Forøvrig er biologien deres nokså ukjent.

Utbredelse

Denne slekten er utbredt i Vest- og Sentral-Afrika.
Crossotus

Utseende

Middelsstore, kraftige, mer eller mindre brunspraglete trebukker. Antennene er ganske kraftige og omtrent så lange som kroppen. Pronotum mangler en tann midt på sidekanten, men har gjerne en nær bakkanten.

Utbredelse

Slekten er vidt utbredt i Afrika.
Bathory (band)

Medlemmene

Selv spiller Quorthon alle instrumenter i bandet, med noen få unntak. På debut-albumet Bathory (1984) var Jonas Åkerlund trommeslager og Fredrick Hanoi bassist. Det andre albumet, The Return, inneholdt også noen opptak av Fredrick Hanoi på bass. På senere album spilte Quorthon selv bass og brukte trommemaskin, med unntak av Blood Fire Death, hvor Bathory startet viking metal-perioden sin. Dette var det siste albumet hvor Bathory bestod av andre medlemmer (Vvornth og Kothaar) som spilte bass og trommer. Alle de fem første albumene brukte også den samme avslutningssangen.

Quorthons død

Den 7. juli 2004 ble Quorthon funnet død i sin leilighet, 38 år gammel. Han hadde tidligere hatt problemet med hjertet, og det så ut til å være hjertesvikt som var årsaken til dødsfallet.

Black Mark Production

Plateselskapet Black Mark Production ble stiftet av Quorthon selv, men etter hans død har faren, Börje «Boss» Forsberg, tatt over selskapet.
Filmselskap

Et filmselskap er et selskap som administrerer, finansierer og innehar juridisk ansvar for filmproduksjoner. I tilknytning til dette er filmselskaper gjerne involvert i utvikling og salg av filmrelaterte produkter, slik som filmmusikk, videospill, leker og klær.
De tradisjonelt største og mest kjente filmselskapene, kjent som The Big Five («De fem store»), var 20th Century Fox, RKO Pictures, Paramount Pictures, Warner Bros. og Metro-Goldwyn-Mayer. Tre andre selskaper regnes også med blant de viktigste, selv om disse var mindre: Universal Pictures, Columbia Pictures og United Artists.
Idag er det seks store filmselskaper: Paramount Pictures (eies av Viacom), Warner Bros. (eies av Time Warner), Columbia Pictures (eies av Sony), Walt Disney Pictures/Touchstone Pictures (eies av The Walt Disney Company), Universal Pictures (eies av Comcast og General Electric) og 20th Century Fox (eies av News Corporation).

Filmselskaper i USA

I 1893 bygde Thomas Edison det første filmstudioet i USA da han bygde Black Maria, et bygg i tjærepapp i nærheten av sine laboratorier i West Orange i New Jersey og tilbød sirkusartister, skuespillere og andre å framføre sin kunster foran et filmkamera. Han spredte disse svært enkle filmene til vaudevilleteatre, voksmuseer, spillemaskiner («penny arcades») og andre steder. Det nyskapende filmselskapet Thanhouser ble opprettet i New Rochelle i delstaten New York i 1909 av den amerikanske teaterempresarioen Edwin Thanhouser. Selskapet produserte og utga 1 086 filmer mellom 1910 og 1917, og spredte dem med suksess verden over. Den første seriefilmen (eller føljetongfilm) noen gang, Million Dollar Mystery, ble utgitt av filmselskapet Thanhouser i 1914.
Tidlig på 1900-tallet begynte ulike selskaper å flytte til Los Angeles i California. Selv om elektrisk lys den gangen var omfattende tilgjengelig var det ennå ikke kraftig nok til å vise film best vis; den beste kilden for lys for film var naturlig sollys. En del film ble filmet på takene av bygninger i sentrum av Los Angeles. Tidlige filmprodusenter flyttet litt senere til Sør-California for slippe unna unnslippe Edisons Motion Picture Patents Company (MPPC, også kjent som Edison Trust), opprettet i desember 1908 og kontrollerte bortimot alle patenter som var relevant for filmproduksjon på denne tiden.
Det første filmselskap i området Hollywood var Nestor Studios, åpnet i 1911 av Al Christie for David Horsley. I løpet av det samme året var det rundt 15 andre uavhengige filmselskaper som bosatte seg i Hollywood. Andre filmselskaper kom etter hvert til opprette lokalisering på steder som Culver City, Burbank, og hva som snart kom til å bli kjent som Studio City i San Fernando Valley.
Olavskjelda i Eivindvik

Olavskjelda i Eivindvik er en vannkilde i Eivindvik i Gulen kommune. Vannkilden er på Krossteigen i Eivindvik hvor det også står et 2,5 meter høyt steinkors av nord-anglisk type.
Ifølge sagnet skal Olav den hellige ha drukket av kilden, som er kjent for å nesten aldri gå tørr. Rundt om i landet finnes det flere slike St. Olavs kilder, og de har lignende sagn. Etter tradisjonen er de gjerne omtalt som hellige offer- og helbredelseskilder, og gir velsignelse og styrke til den om drikker, eller berører det. Som de andre kildene sier sagnet at også denne ha helbredende virkning. Slike kilder er ofte antatt å tilknytning til hedenskap, og ritualer mot blant annet åsatru. Til kildene knytter det seg derfor gjerne flere sagn.
Mange som har studert steinkorsene i Eivindvik mener å finne en sammenheng mellom korset og denne kilden. En ønsket å overføre oppmerksomheten fra kilden til korset, hvor kilden kan ha hatt en eldre funksjon. Korset kan godt ha vært brukt i forbindelse med Gulatinget da det ble lyst tingfred under korsmerket. Korset ved kirkeporten kan ha fungert som samlingsmerke for kirkelige handlinger.
Under utbyggingen av kommunehuset på 80-tallet ble Olavskjelda drenert, men den ble rekonstruert i 2003.
Battambang

Historie

Byen og provinsen var underlagt Thailand på 1800-tallet, men etter press fra Frankrike ble den tilbakeført til Kambodsja i 1907. Under Lon Nols regime (1970–1975) økte befolkningen betraktelig, men da Røde Khmer overtok makten i landet i 1975 ble Battambang som de fleste andre urbane områder i Kambodsja tømt for mennesker. Selv etter Demokratisk Kampucheas fall i 1979 var Røde Khmers innflytelse sterk i et tiår framover, men byen har vokst kraftig og er i dag en av de største i Kambodsja.
Flode

Flode er en stor tøyfigur som figurerte i Trond-Viggo Torgersens barneprogrammer Mens vi går og legger oss (1978) og Slå på hjul (1983). Den var en flodhest. Sammen med Torgersen lærte den en hel generasjon norske barn å pusse tennene.
Flode ble meget populær og kjær blant mange barn. Den oppbevares fortsatt i NRK-bygningen på Marienlyst i Oslo, der den nærmest har blitt en maskot.
Flode medvirket også i Trond-Viggo Torgersens stykke Hjalmar og Flode, som hadde urpremiere på Oslo Nye Teater i 1999.
IndyCar Series

IndyCar Series er en amerikansk racingklasse for formelbiler og det høyeste nivået innen formelbilracing i USA. Det nåværende mesterskapet ble grunnlagt av Tony George, eieren av Indianapolis Motor Speedway, og startet opp i 1996 som en konkurrent til CART under navnet Indy Racing League (IRL). Med henvisning til CARTs økende avhengighet av dyrt utstyr og utenlandske førere ønsket George å skape et alternativ med lavere kostnader. I 2008 ble IndyCar Series slått sammen med Champ Car World Series (tidligere CART). Mesterskapet styres av Indy Racing League.
I motsetning til Formel 1 er ikke IndyCar Series en åpen formel. IRL kontrollerer og spesifiserer chassis- og motorleverandørene som teamene er tillatt å bruke hver sesong, og valg av produsenter gjøres hvert tredje år. For tiden (2013) leverer Dallara chassis til alle teamene, mens motorene leveres av Honda og Chevrolet.
Magdalenefjorden

Magdalenefjorden er en 10 km lang og 5 km bred fjord helt i nordvest på Spitsbergen, Svalbard. Den skjærer seg inn fra vest i Albert I Land, 60 km nord for Ny-Ålesund. Fjordsidene utgjøres av Reuschhalvøya i nord og Hoelhalvøya i sør, som er delvis snødekte. Fjordsidene går relativt bratt opp mot 6-700 meters høyde. I nord starter Sørgattet mot Reuschhalvøya og Danskøya. Området ligger i Nordvest-Spitsbergen nasjonalpark.
Fjorden er meget malerisk. Allerede i 1839 var La Recherche-ekspedisjonen her og kunstnerne om bord malte og tegnet fra Magdalenefjorden. Den er blant de mest besøkte turistmålene for cruisetrafikk i denne delen av Svalbard. Det er hvert år ca. 20.000 besøkende til de gamle nederlandske og engelske hvalfangergravene på Gravneset midtvets på fjordens sørkyst, like øst for Gullybukta.
Shen Kuo

Liv og virke

Shen ble oppdratt klassisk og bestod de kinesiske embedseksamener og nådde doktorgraden jinshi. 
Han ble leder for det keiserlige akademis skrivere og skattmester. Det tillå hans embedsplikter å holde orden på kanal- og dikearbeidene ved elvene Shuhe og Bianhe. 
Senere dro han til Runzhou (i Zhenjiang) i provinsen Jiangsu, der han foretok vitenskapelige studier i Mengxi-haven. I et verk på 30 bind, kalt Meng Xi Bi Tan (drømmeessayene) befattet han seg med matematikk, astronomi, geografi, geologi, mineralogi, kjemi, fysikk, metallurgi, meteorologi, vannvesen, medisin, arkitektur, biologi og jordbruk.
Han oppdaget at kompassnålen ikke pekte mot den geografiske nordpol, men mot den magnetiske nordpol, og at man ved korrekturtabell kunne benytte kompasset bedre i skipsfarten.
På geologiens område utviklet han en hypotese om jordformasjonenes tilblivelse og sedimentering, på grunnlag av funn av fossiliserte sjøsnegler mange hundre kilometer fra havet. 
Han beskjeftiget seg med buddhistmunken Yi Xing (672-717) fra Tang-dynastiets tid. Han hadde utviklet et desimalfritt tallsystem som fungerte også i meget store beregninger.
Ukhaidir

Al-Ukhaidir-borgen eller det abbasidiske Ukhaider-palass (arabisk: حصن الأخيضر) ligger om lag 50 km sør for Karbala i Irak. Det er en stor rektangulær borg bygd i 775, med en unik defensiv utforming.
Den ble bygget av den første abbasidiske kalif As-Saffahs nevø Isa ibn Musa. Ukhaidir er i utformingen av gårdsrom, residenser og moskeer et uttrykk for den abbasidiske arkitekturs innovasjoner. Utgravningene ved Ukhaidir ble utført fra 1909 under ledelse av den britiske historiker og arkeolog Gertrude Bell.
Ukhaidir var en viktig stasjon for regionale handelsruter, slik som også Atshan og Mujdah. Komplekset består av en hovedhall, en stor iwan, en mottakelseshall og tjenestefolkets boliger.
Chalodeta

Utseende

Ganske små sommerfugler. Oversiden er gulbrun med mørke flekker hos hunnene, gjerne helt svart hos hannene, langs ytterkanten med to smale, sølvfarget metalliske bånd, mellom disse med en rad av svarte flekker (om ikke grunnfargen er svart). Undersiden er gulbrun med små, mørke flekker.

Levevis

Disse sommerfuglene lever i skog, blant annet tropisk regnskog.
Larvene kan finnes blant annet på pasjonsblomster (Passiflora spp.) og på kakaotre (Theobroma cacao).

Utbredelse

Slekten er utbredt i Mellom- og Sør-Amerika.